የኢትዮጵያ ሶማሌ ክልል ስምንተኛውን የከተሞች ፎረም እንዲያዘጋጅ ተመረጠ
የኢትዮጵያ ሶማሌ ክልል ከሁለት አመት በኋላ የሚካሄደውን ስምንተኛው የኢትዮጵያ ከተሞች ፎረም እንዲያዘጋጅ ተመረጠ። በጎንደር ከተማ ለአንድ ሳምንት በተለያዩ ዝግጅቶች ሲካሄድ የቆየው ሰባተኛው የኢትዮጵያ ከተሞች ፎረም ዛሬ ተጠናቋል ።በፎረሙ የመዝጊያ ስነ-ስርአት ላይ የኢፌዴሪ መንግስት ምክትል ጠቅላይ ሚኒስትር አቶ ደመቀ መኮንን፣ የከተማ ልማትና ቤቶች ሚኒስትር ዶክተር አምባቸው መኮንን እንዲሁ የአማራ ክልል ምክትል ርዕሰ መስተዳደር አቶ ብናልፍ አንዱአለምና ሌሎች ጥሪ የተደረገላቸው እንግዶች ተሳትፈዋል።በፎረሙ 231 ከተሞችን ጨምሮ ታላላቅ ኩባንያዎች ፣ የውጭ ሀገር እህት ከተሞችና ከ12 ሺህ በላይ የሚሆኑ እንግዶች ተሳታፊ መሆናቸው ታውቋል ።